Koostöö tegijad ja kaastavad

11.12.2024 nr 7-1/14-9

Detailplaneeringu eelnõu avalik väljapanek 

Planeerimisseaduse § 127 alusel teatame, et vastavalt planeerimisseaduse § 82 lõikele 1 ja § 142 lõikele 2 korraldab Põhja-Sakala Vallavalitsus Suure-Jaani linna Tallinna tn 24 katastriüksuse ja lähiala detailplaneeringu eelnõu avaliku väljapaneku ajavahemikul 2.01.2025 - 31.01.2025.

Detailplaneeringu koostamise eesmärk on kaaluda võimalusi Tallinna tn 24 katastriüksusel asuva vana koolimaja laiendamiseks/rekonstrueerimiseks kaasaegset õpikeskkonda pakkuvaks tänapäevaseks õppehooneks/hooneteks ja planeeringualal turvalise keskkonna loomiseks. Planeeringuala suurus on ligikaudu 1,7 ha.
Detailplaneeringuga tehakse ettepanek üldplaneeringu muutmiseks. Detailplaneeringuga soovitakse suurendada valla üldplaneeringuga lubatud ühiskondlike ehitiste katastriüksuse täisehituse protsenti.
Detailplaneeringu koostamisest huvitatud isik on Põhja-Sakala Vallavalitsus.

Detailplaneeringu materjalidega saab tutvuda 02.01.2025 – 31.01.2025 valla veebilehel: https://www.pohja-sakala.ee/detailplaneering ja tööajal Põhja-Sakala vallamajas (Lembitu pst 42, Suure-Jaani linn, Viljandi maakond).  

Avaliku väljapaneku jooksul on igal isikul õigus avaldada planeeringu eelnõu kohta arvamust. Arvamused palume esitada aadressil info@pohja-sakala.ee või Lembitu pst 42, 71502 Suure- Jaani linn). 
Eelnõu avaliku väljapaneku tulemuste avalik arutelu korraldatakse 45 päeva jooksul pärast avaliku väljapaneku lõppemist. Detailplaneeringu eelnõu avalikust arutelust teatame hiljemalt 14 päeva enne avaliku arutelu algust. 

Lugupidamisega

/allkirjastatud digitaalselt/

Karel Tölp
vallavanem

Kaja Notta
510 6794
kaja.notta@pohja-sakala.ee